armvectores/hy_wikipedia_2023 huggingface dataset:
Գոյատուբա

Գոյատուբա (պորտ.՝ Goiatuba), համայնք Բրազիլիայում, մտնում է Գոյաս նահանգի մեջ։ Մի մաս է կազմում Գոյաս նահանգի հարավային մարզը։ Մտնում է տնտեսական կարգավիճակ ունեցող Մեյա Պոնտիի գավառի մեջ։ Բնակչությունը կազմում է 32 066 մարդ, ըստ 2006 թվականի տվյալների։ Տարածքը կազմում է 2 475,107 կմ2։ Բնակչության խտությունը՝ 13,0 մարդ/կմ²։


== Վիճակագրություն ==
Համախառն ներքին արտադրանքը կազմել է 408 026 988,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 12 897,15 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0.812
Վերխնեզունդով (Օռլովսկի շրջան)

Վերխնեզունդով (ռուս.՝ Верхнезундов), գյուղ Ռուսաստանի Ռոստովի մարզի Օռլովսկի շրջանում։ Մտնում է Օստրովյանսկի գյուղական համայնքի կազմի մեջ։
Դեղին թզուկ

Դեղին թզուկ, գլխավոր հաջորդականության աստղերի ոչ շատ մեծ տիպ՝ 0,8-ից 1,2 Արեգակի զանգվածով և 5000-6000 Կ մակերևույթի ջերմաստճանով։ Իրենց Էներգիայի հիմնական աղբյուրը համարվում է հելիումի ջերմամիջուկային սինթեզը ջրածնից։ Ամենահայտնի դեղին թզուկը համարվում է Արևը։ Այլ հայտնի աստղեր են՝ Կետի Տաուն,  Կենտավրոսի Ալֆան, Հյուսիսային Թագի Ալֆան, Պեգասի 51-ը։
«Դեղին թզուկ» անվանումը սխալ է, քանի որ G-տիպի աստղերը դասվում են սպիտակից սկսած, ինչպես Արեգակը, մինչև շատ թույլ դեղին տիրույթում, ինչպես գլխավոր հաջորդականության՝ ավելի փոքր զանգվածով և լուսատվությամբ G-տիպի աստղերը։ Արեգակն իրականում սպիտակ է, սակայն դեղին է թվում Երկրի մթնոլորտում ռելեյան ցրման (անգլ.՝ Rayleigh scattering, ֆիզիկոս Ռելեյի անվամբ) պատճառով։ Բացի այդ, չնայած «թզուկ» տերմինը կիրառվում է գլխավոր հաջորդականության դեղին աստղերը հսկա աստղերից տարբերակելու համար, դեղին թզուկները, ինչպիսին Արեգակն է, իրենց լուսավորությամբ ծածկում են Ծիր Կաթինի աստղերի 90%-ը (որոնք հիմնականում աղոտ նարնջագույն թզուկներ, կարմիր թզուկներ ու սպիտակ թզուկներ են)։


== Ծանոթագրություններ ==
Ջուզեպպե դե Քրիստոֆորիս

Ջուզեպպե դե Քրիստոֆորիս (իտալերեն՝ Giuseppe De Cristoforis, հոկտեմբերի 11, 1803(1803-10-11), Միլան, Italian Republic - դեկտեմբերի 27, 1837(1837-12-27), Միլան, Ավստրիական կայսրություն), իտալացի բնագետ, կոլեկցիոներ։


== Գործունեություն ==
Հայտնի է եղել որպես Ջոզեֆ դե Քրիստոֆորիս կամ Ջուզեպպե Կրիստոֆորին։ Զբաղվել է միջատաբանությամբ, մասնագիտացել է բզեզների ուսումնասիրության մեջ։ Միլանում եղել է բնագիտության և միջատաբանության դիլեր։
Ջուզեպպե դե Քրիստոֆորիսի և Ջորջո Յանի հավաքածուները միասին հիմք են հանդիսացել Միլանի բնագիտական թանգարանի ստեղծման համար։ Նա հավաքածուն քաղաքին է նվիրել 1832 թվականին, պայմանով, որ քաղաքային իշխանություններն ստեղծեն բնագիտական թանգարան, որը կհամադրի իր ընկերը` Ջորջո Յանը։


== Աշխատաություններ ==
1832 with G Jan Catalogus in IV. sectiones divisus rerum naturalium in museo exstantium Josephi de Cristofori et Georgii Jan. Sectio 2, [Conchyliologia]. Pars 1, [Conspectus methodicus Molluscorum. Fasc. 1., Testacea terrestria et fluviatilia].Mediolani
1832 with G Jan Catalogus in IV. sectiones divisus rerum naturalium in Museo exstantium Josephi de Cristofori et Georgii Jan .. : [Sectio III.a Entomologia, Pars I.a Conspectus methodicus insectorum, Fasc. I.us Coleoptera.
1832 Testacea terrestria et fluviatilia.Parmae, Typographia Carmignani, 1832 [Series:Parma. Museo di storia naturale di G.e de Cristofori e G.o Jan. Catalogus  sect. 2 [Conchyliologia] pars 1, fasc. 1]
1832 with G Jan and Georges Cuvier, baron Il regno animale distribuito secondo la sua organizzazione opera del Baron Cuvier ; compendiata e recata in lingua italiana per servir di base alla Storia naturale degli animali e d'introduzione al prodromo della Fauna dell'Italia superiore, compreso nei cataloghi sistematici e descrittivi della raccolte zoologiche. Parte IIa., I molluschi Parma : Stamperia Carmignani, 1832.
1832 with G Jan Descrizione dei generi degli animali : per servire d'introduzione al prodromo della Fauna dell'Italia superiore : compreso nei cataloghi del Museo di storia naturale / Parte IIa, fasc. Io, I molluschi terrestri e fluviatili. Parma : Stamperia Carmignani, [1832]
1832? with G Jan Enumeratio methodica plantarum exsiccatarum : quarum copiam offerunt anni 1832 mense Januario DeCristofori et Jan. Parma?


== Տես նաև ==
Միլանի բնագիտական թանգարան


== Գրականություն ==
1832. Testacea terrestria et fluviatilia


== Ծանոթագրություններ ==
Տայզենդորֆ

Տայզենդորֆ  (գերմ.՝ Teisendorf), կոմունա Գերմանիայի Բավարիա երկրամասում։
Մտնում է Բերխտեսգադեն շրջանի կազմում։ Բնակչությունը կազմում է 9160 մարդ(ըստ 2010 թվականի դեկտեմբերի 31-ի)։ Տարածքը կազմում է 86,77 կմ։ Պաշտոնական կոդ՝ 09 1 72 134։


== Ծանոթագրություններ ==


== Արտաքին հղումներ ==
Պաշտոնական էջ
Ծուղրուղաշենի եկեղեցի

Ծուղրուղաշեն, XIII - XIV դարերի ճարտարապետական հուշարձանախումբ Մեծ Հայքի Գուգարք նահանգի Բողնոփոր գավառում (այժմ՝ Վրաստանի Բոլնիսի շրջան)։
Գլխավոր եկեղեցին կառուցվել է 1212–1222 թվականներին։ Այն կարմրավուն սրբատաշ տուֆից է, ունի ներքուստ խաչաձև, չորս անկյուններում ավանդատներով, արտաքուստ ուղղանկյուն հորինվածք։ Բարձր, գլանաձև թմբուկով գմբեթը բարձրանում է երկու մույթերի և որմնամույթերի միջև ձգված սլաքաձև կամարներով գմբեթատակ քառակուսու վրա։ Բեմի երկու կողմերի ավանդատները երկհարկանի են՝ կլոր լուսամուտներով։ Մուտքերը երկուսն են՝ հարավից և արևմուտքից։ Թմբուկը և արևելյան ճակատը մշակված են դեկորատիվ կամարաշարերով։
Հուշարձանախմբում կան հայերեն արձանագրություններով մի քանի միանավ եկեղեցիներ։ Համալիրն ունի քանդակազարդ դարպասով պարիսպ։


== Պատկերասրահ ==
Թեզփիջիկ

Թեզփիջիկ, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 40 կմ հարավ-արևմուտք, Եփրատի վտակ Թուզլուի աջ օժանդակներից մեկի ակունքների տարածքում։


== Աշխարհագրություն ==
Տարածքը լեռնային էր։


== Բնակչություն ==
XX դարի սկզբին ուներ 12 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Անտենի

Անտենի (ֆր.՝ Antheny), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2009 թվականի դրությամբ կազմում է 100 մարդ, բնակչության խտությունը` 9.86 մարդ/կմ²։ Բնակավայրը զբաղեցնում է 10.14 կմ² տարածք։


== Աշխարհագրություն ==
Գտնվում է Փարիզ քաղաքից 180 կմ հյուսիս-արևելք, Շալոն ան Շամպայն քաղաքից 100 կմ հյուսիս, Շառլվիլ Մեզիեր քաղաքից 31 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 66 աշխատունակ (15-64 տարեկան) բնակիչ, որոնցից ակտիվ էին 48-ը, իսկ ոչ ակտիվները` 18։ Ակտիվության ցուցանիշը կազմում է 72,7 %։ 48 աշխատունակ մարդկանցից աշխատել է 42 անձ (24 տղամարդ և 18 կին)։ Գործազուրկ են եղել 6 անձ (0 տղամարդ և 6 կին)։ 18 անաշխատունակներից 7-ը եղել են աշակերտներ կամ ուսանողներ, 8-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Իվանո Ֆրաչենա

Իվանո Ֆրաչենա  (իտալերեն՝ Ivano-Fracena), քաղաք Իտալիայում, գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 290 մարդ (2004 թվականի տվյալներով)։ Խտությունը կազմում է 48 մարդ/կմ²։ Տարածքը 6 կմ² է։ Փոստային ինդեքս՝ 38059։ Հեռախոսային կոդ՝ 0461։
Սուրբ Հովսեփ նշանվածը հարգվում է որպես քաղաքի հովանավոր սուրբ։ Տոնակատարությունը մայիսի 1-ին է։


== Ժողովրդագրություն ==
Բնակչության աճը։


== Կոմունային վարչակազմ ==
Հեռախոսահամար։ 0461 762083
Գլխավոր կայք։ http://www.comuneivanofracena.tn.it/ Archived 2006-08-13 at the Wayback Machine.


== Արտաքին հղումներ ==
գլխավոր կայք (իտալ.)(չաշխատող հղում)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Բուրգ (Շապին Գարահիսարի գավառ)

Անվան այլ կիրառումների համար տե՛ս՝ Բուրգ (այլ կիրառումներ)Բուրգ, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Բանդուրկա (ավան, Պերվոմայսկի շրջան)

Անվան այլ կիրառումների համար տե՛ս՝ ԲանդուրկաԲանդուրկա (ուկրաիներեն՝ Бандурка), ավան Ուկրաինայի Նիկոլաևի մարզի Պերվոմայսկի շրջանում։ Հիմնադրվել է 1784 թվականին։
2001 թվականի տվյալներով Բանդուրկա ավանում բնակվում էր 903 մարդ։ Բնակավայրը զբաղեցնում է 0,001 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
(8186) 1992 WP3

(8186) 1992 WP3, աստերոիդ աստերոիդների հիմնական գոտում։ Հայտնաբերվել է 1992 թվականի նոյեմբերի 17-ին Ացուշի Սուգիեի կողմից Դայնիկում։
Միջին հեռավորությունը Արեգակից կազմում է 3,051963 ա. մ., առավելագույնը մոտենում է 2,6852 ա. մ. հեռավորության վրա և հեռանում 3,4187 ա. մ.։ Արեգակի շուրջ մեկ ամբողջական պտույտ է կատարում 1947,45 երկրային օրվա ընթացքում, իր ուղեծրով շարժվելով միջինում 0,184857 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,52° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8186) 1992 WP3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սյուրտե

Սյուրտե (ուկրաիներեն՝ Сюрте), գյուղ Ուկրաինայի Անդրկարպատյան մարզի Ուժգորոդի շրջանում։
2001 թվականի տվյալներով Սյուրտե գյուղում բնակվում էր 1 898 մարդ։ Բնակավայրը զբաղեցնում է 1,85 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շաստա շրջան (Կալիֆոռնիա)

Շաստա շրջան (անգլ.՝ Shasta County), ԱՄՆ Կալիֆորնիա նահանգի 58 վարչական միավորներից մեկը։ Ընդհանուր տարածությունը 9806 կմ² է, բնակչությունը՝ 177223 մարդ (2010 թ. տվյալներով)։ Շրջկենտրոնն է Ռեդինգ բնակավայրը։ Կազմավորվել է 1850 թ.։
Կիկերոն

Մարկուս Տուլիուս Կիկերոն (Ցիցերոն) (լատ.՝ Marcus Tullius Cicerō, հունվարի 3, մ. թ. ա. 106, Արպինո, Հռոմէական Իտալիա, Հին Հռոմ - դեկտեմբերի 7, մ. թ. ա. 43, Ֆորմիա, Հռոմէական Իտալիա, Հին Հռոմ), հին հռոմեական քաղաքական գործիչ և փիլիսոփա, նշանավոր հռետոր։
Կիկերոնը ծնվել է հեծյալների դասին (Հին Հռոմում) պատկանող ընտանիքում, Արպինե ոչ մեծ քաղաքում, որը գտնվում է Հռոմից հարավ-արևելք 100 կիլոմետրից մի փոքր ավել հեռավորության վրա։ Երբ լրացավ ապագա հռետորի 15 ամյակը, նրա հայրը, ով երազում էր իր երկու տղաներին՝ Մարկին և Կվինտուսին, տեսնել քաղաքական ասպարեզում, ընտանիքով տեղափոխվեց Հռոմ, որպեսզի զավակների համար ապահովի լավ կրթություն։
Ցանկանալով դառնալ դատական հռետոր՝ երիտասարդ Մարկուսը ուսումնասիրում էր հունական պոետների ստեղծագործությունները, հետաքրքրվում էր հունական գրականությամբ, ուսուցանում էր հունական ճարտասանություն հանրահայտ հռետորների մոտ, ինչպես նաև լսում և մեկնաբանում էր հանրահայտ հավաքավայր՝ Պուբլիուս Սլուպիցիուս Ռուֆուսի ամբիոնից, ելույթ ունեցողներին։
Հռետորը պետք է իմանար հռոմեական օրենքը, և Կիկերոնը սովորում էր այն ժամանակվա հանրահայտ իրավաբան Մուցիուս Կվինտուս Սցեվոլայի (հյուպատոս մ.թ.ա. 95 թ.): Հրաշալի տիրապետելով հունարենին Կիկերոնը ծանոթացավ հունական փիլիսոփայությանը։
Մ.թ.ա. 63 թվականին զբաղեցնելով հյուպատոսի պաշտոնը՝ բացահայտել է Կատիլինայի դավադրությունը և սպանել տվել նրա դավակիցներին։ Քաղաքացիական պատերազմներում հարել է նախ Պոմպեուսի կուսակցությանը, բայց վերջինիս սպանությունից հետո հաշտվել Կեսարի հետ։
Վերջինիս մահից հետո ուժգնորեն հակառակվել է Մարկուս Անտոնիուսին՝ պաշտպանելով Կեսարի զարմիկ Օկտավիանուսին (ապագա Օկտավիանուս Օգոստոս կայսեր)։ Անտոնիուսի և Օկտավիանոսի հաշտվելուց և նրանց կողմից Երկրորդ եռապետություն կազմելուց հետո՝ եռապետների հրամանով սպանվել է։
Գագաթնակետին է հասցրել լատինական պերճախոսական արվեստը։ Նրա ատենախոսություններն ու ճառերն օրինակ են ծառայել հետագա դարերի լատինական և եվրոպական ամբողջ հռետորական արվեստի համար։ Պահպանվել է նրա նամակների մեծ մասը, որոնց միջոցով կարելի է պատկերացում կազմել մ.թ.ա. I դարի կեսերի հռոմեական քաղաքական պատմության որոշ դրվագների վերաբերյալ։
Նրա ճառերում՝ «Ընդդեմ Գ. Վեռեսի» (70 թվական), «Ի պաշտպանություն Մանիլիուսի օրինագծի» (68 թ.), «Հարդարացում Պ.Սեստիուսի» (56 թ.) պահպանվել են կարևոր փաստեր և արժեքավոր բնորոշումներ ու գնահատականներ, որոնք ցույց են տալիս, որ Կիկերոնն արևելյան իրադարձությունների, Հայոց Տիգրան Մեծ արքայի քաղաքականության խորաթափանց դիտող էր։ Կիցերոնը Տիգրան Մեծի ժամանակակիցներից միակն է, որի վկայությունները նրա մասին պահպանվել են։


== Ծանոթագրություններ ==


== Աղբյուրներ ==
Ռուբեն Մանասերյան, «Տիգրան Մեծ, Հայաստանի պայքարը Հռոմի և Պարթևստանի դեմ», Երևան, 1987։


== Արտաքին հղումներ ==
Կիկերոն. Ծերության մասին (De Senectute) (հոդված)
Մշագա (գյուղ, Նովոգորոդսկի շրջան)

Մշագա (ռուս.՝ Мшага), գյուղ Ռուսաստանի Նովգորոդի մարզի Նովոգորոդսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տուզլա կանտոն

Տուզլա կանտոն (բոս․՝ Tuzlanski kanton, խորվ.՝ Tuzlanska županija, սերբ.՝ Тузлански кантон), Բոսնիա և Հերցեգովինայի Դաշնության 10 կանտոններից մեկը, որը մտնում է Բոսնիա և Հերցեգովինայի կազմում։ Կանտոնի վարչկենտրոնն է Տուզլա քաղաքը։


== Աշխարհագրություն ==
Կանտոնը տեղակայված է երկրի հյուսիսարևմտյան հատվածում։ Իր մեջ ներառում է 12 համայնք՝ Բանովիչի, Գրադաչաց, Դոբոյ-Իստոկ, Գրաչանիցա, Ժիվինիցե, Կլադան, Կալեսիա, Լուկավաց, Սապնա, Սրեբրենիկ, Տեոչակ և Չելիչ։


== Բնակչություն ==


=== 2013 ===


== Ծանոթագրություններ ==


== Արտաքին հղումներ ==
Պաշտոնական կայք Archived 2011-09-24 at the Wayback Machine.
Ատլանտիկ շրջան (Նյու Ջերսի)

Ատլանտիկ շրջան (անգլ.՝ Atlantic County), ԱՄՆ Նյու Ջերսի նահանգի 21 վարչական միավորներից մեկը։ Ընդհանուր տարածքը 1.453 կմ² է, բնակչությունը՝ 274.549 մարդ (2010 թ. տվյալներով), բնակչության միջին խտությունը՝ 174 մարդ/կմ²։ «Դելավերի հովիտ» անվանումը կրող համախումբ վիճակագրական տարածքի (Delaware Valley Combined Statistical Area) բաղկացուցիչ մասն է։ Շրջկենտրոնն է Մեյս Լանդինգ բնակավայրը։ Կազմավորվել է 1837 թ.։


== Ծանոթագրություններ ==


== Արտաքին հղումներ ==
Շրջանի կայքէջը
History of Atlantic County, New Jersey
Իգոր Սապրիկին

Իգոր Սապրիկին (ռուս.՝ И́горь Алекса́ндрович Сапры́кин, ապրիլի 3, 1938(1938-04-03), Մոսկվա, ԽՍՀՄ), ռուս և խորհրդային դիվանագետ։


== Կենսագրություն ==
Ռոման Կոլոդկինը ծնվել է 1949 թվականի հոկտեմբերի 26-ին Մոսկվայում։
1961 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանի իրավաբանական ֆակուլտետը և ԽՍՀՄ արտաքին գործերի նախարարության դիվանագիտական ակադեմիայի դիվանագիտական ղեկավար աշխատողների կատարելագործման դասընթացներ։ Տիրապետում է ֆրանսերենին և անգլերենին։
1961 թվականից զբաղվում է դիվանագիտական գործունեությամբ։

1961-1966 թվականներին Մեծ Բրիտանիայում եղել է Խորհրդային Միության ռեֆերենտ, ատտաշե։
1966 թվականից մինչև 1970 թվականը հանդիսացել է ԽՍՀՄ արտաքին գործերի նախարարության արտաքին քաղաքական միջոցառումների պլանավորման վարչության երրորդ, երկրորդ քարտուղար։
1970-ից մինչև 1673 թվականը Կենտրոնաաֆրիկյան Հանրապետությունում զբաղեցրել է ԽՍՀՄ դեսպանության երկրորդ, առաջին քարտուղարների պաշտոնները։
1973 թվականից մինչև 1975 թվականը զբաղեցրել է ԽՍՀՄ արտաքին գործերի նախարարության երկրորդ եվրոպական բաժանմունքի առաջին քարտուղար։
1975-1979 թվականներին Ավստրալիայում եղել է ԽՍՀՄ դեսպանության խորհրդական։
1979 թվականից մինչև 1986 թվականը զբաղեցրել է ԽՍՀՄ արտաքին գործերի նախարարության երկրորդ եվրոպական բաժանմունքի խորհրդականի և սեկտորի վարիչ։
1986-ից մինչև 1988 թվականը եղել է ԽՍՀՄ արտաքին գործերի նախարարության Խաղաղօվկիանոսյան և Հարավարևելյան Ասիայի երկրների վարչության բաժնի վարիչի տեղակալ, սեկտորի վարիչ։
1989 թվականից մինչև 1992 թվականը Բանգլադեշում հանիդսացել է ԽՍՀՄ, իսկ 1991 թվականից հետո՝ Ռուսաստանի Դաշնության դեսպանության խորհրդական-դեսպանորդ։
1992 թվականին եղել է Ռուսաստանի Դաշնության արտաքին գործերի նախարարության հատուկ հանձնարարականաների դեսպան։
1992 թվականի ապրիլի 27-ից մինչև 1993 թվականի մայիսի 15-ը Բելառուսի հետ Ռուսաստանի Դաշնության բանակցությունների պատվիրակության ղեկավար։
1992 թվականի օգոստոսի 7-ից մինչև 1996 թվականի նոյեմբերի 25-ը Բելառուսում հանիդսացել է Ռուսաստանի Դաշնության արտակարգ և լիազոր դեսպան։
1996 թվականի նոյեմբերի 2-ից մինչև 2000 թվականի հուլիսի 26-ն Ալբանիայում հանիդսացել է Ռուսաստանի Դաշնության արտակարգ և լիազոր դեսպան։
2002 թվականից մինչև 2002 թվականը եղել է Ռուսաստանի Դաշնության արտաքին գործերի նախարարության լեզվաբանական ապահովման դեպարտամենտի տնօրեն2003 թվականից հանդիսանում է Ռուսաստանի Դաշնության արտաքին գործերի նախարարության հատուկ հանձնարարությունների դեսպան։


== Դիվանագիտական աստիճան ==
Արտակարգ և լիազոր դեսպան (1992 թվականի ապրիլի 22)


== Ծանոթագրություններ ==


== Արտաքին հղումներ ==
Биография на personize.ru
Биография на rusperson.com
Տրևիլ

Տրևիլ (ֆր.՝ Tréville), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 111 մարդ, բնակչության խտությունը` 20.83 մարդ/կմ²։ Բնակավայրը զբաղեցնում է 5.33 կմ² տարածք։


== Աշխարհագրություն ==
Գտնվում է Փարիզ քաղաքից 610 կմ հարավ, Մոնպելիե քաղաքից` 160 կմ արևմուտք, Կարկասոն քաղաքից` 38 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 76 աշխատունակ (15-64 տարեկան)  բնակիչ, որոնցից ակտիվ էին 50-ը, իսկ ոչ ակտիվները` 26։ Ակտիվության ցուցանիշը կազմում է 65,8 %։ 50 աշխատունակ մարդկանցից աշխատել է 48 անձ (28 տղամարդ և 20 կին)։ Գործազուրկ են եղել 2 անձ (0 տղամարդ և 2 կին)։ 26 անաշխատունակներից 5-ը եղել են աշակերտներ կամ ուսանողներ, 16-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ֆոնտենմոր

Ֆոնտենմոր  (ֆր.՝ Fontainemore), կոմունա Իտալիայի Վալե դ'Աոստա մարզում։
Բնակչությունը կազմում է 444 մարդ (2008 թվականի տվյալներով)։ Բնակչության խտությունը՝ 14 մարդ/կմ²։ Տարածքը՝ 31 կմ²։ Փոստային ինդեքս՝ 11020։ Հեռախոսային կոդ՝ 0125։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0125 832121
Էլեկտրոնային փոստ՝ info@comune.fontainemore.ao.it


== Արտաքին հղումներ ==
Վիճակագրության Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սենգիլեյի շրջան

Սենգիլեյի շրջան (ռուս.՝ Сенгилеевский район), մունիցիպալ շրջան Ռուսաստանի Դաշնության Ուլյանովսկի մարզում։
Ստեղծվել է 1928 թվականին։ Վարչական կենտրոնը՝ Սենգիլեյ։


== Աշխարհագրություն ==
Շրջանի տարածքի մակերեսը կազմում է 1349 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 22985 մարդ։ Բնակչության խտությունը կազմում էր 17,04 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Գառնիկ Բաղդասարյան

Գառնիկ Վանոյի Բաղդասարյան (1913, Ալափարս, Նոր Բայազետի գավառ, Երևանի նահանգ, Կովկասի փոխարքայություն, Ռուսական կայսրություն - անհայտ), հայ մանկավարժ։ ՀԽՍՀ վաստակավոր մանկավարժ (1953), Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։ ԽՄԿԿ անդամ (1940):


== Կենսագրություն ==
Գառնիկ Բաղդասարյանը ծնվել է 1913 թվականին, Հրազդանի շրջանի Ալափարս գյուղում։ Դեռևս դպրոցական տարիներից զբաղվել է մանկավարժական աշխատանքով։ 1930-1933 թվականներին Հրազդանի շրջանի Ֆանտան և Բջնի գյուղերում դասավանդել է աշխարհագրություն։ Միաժամանակ ավարտել է Երևանի մանկավարժական տեխնիկումի հեռակա բաժինը։ 1933 թվականին զորակոչվել է կարմիր բանակ, ծառայել հայկական գնդի վարժական դիվիզիոնում։ 1934-1941 թվականներին Գառնիկը պատմություն և աշխարհագրություն է դասավանդել Հրազդանի շրջանի Ֆանտան գյուղում, եղել է երեկոյան դպրոցի վարիչ։ ԽՄԿԿ անդամ է եղել 1940 թվականից։ 1941 թվականին եղել է Քաղսի գյուղի դպրոցի տնօրենը։
1942 թվականի ապրիլին զորակոչվել է բանակ, ծառայել 683-րդ հրաձգային գնդում որպես վաշտի ավագ և կուսակցական կազմակերպիչ։ 1942 թվականի սեպտեմբերից կռվել է Հյուսիսային Կովկասում։ Մարտերում ցուցաբերած խիզախության համար Բաղդասարյանը պարգևատրվել է «Մարտական ծառայությունների համար», «Խիզախության համար» մեդալներով։ 1942 թվականի հոկտեմբերին ծանր վիրավորվում է և տեղափոխվում հոսպիտալ, ապաքինվելուց հետո զորացրվում է բանակից։
1943 թվականից Բաղդասարյանն աշխատել է Ֆանտանի միջնակարգ դպրոցի տնօրեն և գյուղի սկզբնական կուսկազմակերպության քարտուղար, միաժամանակ ավարտել է Երևանի հեռակա մանկավարժական ինստիտուտի պատմության ֆակուլտետը։ Բաղդասարյանը պարգևատրվել է «Պատվո նշան» շքանշանով, «Աշխատանքային արիության համար» մեդալով։ 1950- 1953 թվականներին եղել է Սոլակի 7-ամյա և ծննդավայրի միջնակարգ դպրոցների տնօրեն։
1953 թվականին Բաղդասարյանին շնորհվել է ՀԽՍՀ վաստակավոր ուսուցչի պատվավոր կոչում։
1954-1971 թվականներին Բաղդասարյանը ղեկավարել է Չարենցավանի երեկոյան միջնակարգ և Երևանի Շահումյանի շրջանի № 111 8-ամյա դպրոցների մանկավարժական կոլեկտիվները։ Կենսաթոշակի է անցել 1971 թվականից։


== Պարգևներ ==
ՀԽՍՀ վաստակավոր մանկավարժ
«Մարտական ծառայությունների համար» մեդալ
«Խիզախության համար» մեդալ
«Պատվո նշան» շքանշան
«Աշխատանքային արիության համար» մեդալ


== Ծանոթագրություններ ==
Ջիմի Վի

Ջիմի Վի (լատ.՝ Jimmy Vee փետրվարի 3, 1959(1959-02-03), Շոտլանդիա, Միացյալ Թագավորություն), բրիտանացի դերասան և կասկադյոր, որը հայտնի է «Դոկտոր Ով» սերիալում մի քանի չար բժիշկների և այլ այլմոլարակայինների դերեր խաղալով։ «Աստղային պատերազմներ։ Վերջին ջեդայի» ֆիլմում R2-D2 դերում փոխարինել է հանգուցյալ Քենի Բեյքերին։


== Կենսագրություն ==
Վին իր կարիերան սկսել է որպես դուբլյոր․ փոքր դերասանների փոխարեն հնարքներ է կատարել և լրացուցիչ ծառայություններ է տրամադրել այնպիսի ֆիլմերում, ինչպիսին է «Հարրի Փոթերը և Փիլիսոփայական քարը»։
Վին Գլազգոյի թագավորական թատրոնում Չիկի անամոթ գետնաթզուկի դերում նկարահանվել է նաև «Սպիտակաձյունիկը և յոթ թզուկները» ադապտացիայում։
2015 թվականի նոյեմբերին նա ընտրված է եղել «Աստղային պատերազմներ։ Վերջին ջեդայի» ֆիլմում R2-D2 դերում՝ փոփարինելով Քենի Բայքերին, (քանի որ ինչպես Քեն Բայքերը, գաճաճ էր․ հասակը 112 սմ էր), որը մահացել է 2016 թվականի օգոստոսին։


== Ֆիլմագրություն ==


== Ծանոթագրություններ ==
Գրիգոր Միսքճյան

Գրիգոր Միսքճյան (1865, Կ.Պոլիս - 1915, օգոստոսի 5), հայ բժիշկ։


== Կենսագրություն ==
Ծնվել է 1865 թվականին Կ.Պոլսում՝ հայ կաթոլիկ ընտանիքում։ Բժիշկ Ստեփան Միսքճյանի եղբայրն է։ Նախնական կրթությունն ստացել է Կ. Պոլսի Միջա գյուղում(Օրթաքեոյ)։ Դեղագործական կրթություն է ունեցել և դեղագործ աշխատել։ 1915 թվական ապրիլին բանտարկվել է Կ. Պոլսի բանտում, ապա աքսորվել Չանղըրը։ Անունը փորագրվել է Չանղըրըում հավաքված համրիչի 99 հատիկներից մեկի վրա։ 1915 թվականի օգոստոսի 5-ին Օր­թա­գյուղից նորից աքսորվել է։ Կոնիայից 2 ժամ հեռավորության վրա գտնվող վայրում, Անկարայի մոտ սրախողխող է արվել եղբոր՝ Ստեփանի հետ։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։


== Գրականություն ==
Հայ բժշկութեան տժուած զոհերը, ցուցակագրուած վաւերական փաստերով, Կ. Պո­լիս, 1919։
Պալաքեան Գրիգորիս ծ. վրդ., Հայ գողգոթան, Վիեննա, 1922 թվական։
Թէոդ իկ, Յուշարձան նա հատակ մտաւորականութեան, Բ. տպագրութիւն, Երեւան, ապրիլ 24, 1985։
Պալաքյան Գրիգորիս ծ. վրդ., հայ գողգոթան, Երևան, 1991։
Ավագյան Կարինե, Եղեռ նահուշ մասունք կամ խոս տովանողք և վկայք խաչի, Երևան, 2002։
Ավագեան Կարինէ, «Չան­ղը­րըի 1915 թ. ապ­րի­լի 11, Յի­շա­տակ»… Թանգարա նային ցուցանմոյշը,
Հոկտեմբերյան աղանդերային

«Հոկտեմբերյան աղանդերային», սպիտակ աղանդերային տեսակավոր գինի։ Մշակվում է 1969 թվականից, Հոկտեմբերյանի գինու գործարանում, «Գառան դմակ» սորտի խաղողից (24 տոկոս ոչ ցածր շաքարայնությամբ)։ Թնդությունը 15 ծավալ է, շաքարայնությունը՝ 5 գ/մ։ «Հոկտեմբերյան աղանդերային» ունի մուգ թեյի գույն, մարմնեղ է, հարմոնիկ։ Հնացման ընդհանուր ժամկետը՝ 2 տարի։ Համամիութենական և միջազգային մրցույթներում ու համտեսներում «Հոկտեմբերյան աղանդերային»-ին շնորհվել է մեկ ոսկե մեդալ։
Աբիշևո (գյուղ, Ալնաշսկի շրջան)

Անվան այլ կիրառումների համար տե՛ս՝ Աբիշևո (այլ կիրառումներ)Աբիշևո (ռուս.՝ Абышево), գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 28 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նեսկուչնոե (գյուղ, Վելիկոնովոսյոլկովսկի շրջան)

Անվան այլ կիրառումների համար տե՛ս՝ ՆեսկուչնոեՆեսկուչնոե (ուկրաիներեն՝ Нескучне), գյուղ Ուկրաինայի Դոնեցկի մարզի Վելիկոնովոսյոլկովսկի շրջանում։
2001 թվականի տվյալներով Նեսկուչնոե գյուղում բնակվում էր 733 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զերուբիա

Զերուբիա (ֆր.՝ Zérubia), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Տալանո Սկոպամենե կանտոնի կազմի մեջ։ Հանդիսանում է Սարտեն շրջանը։
Համայնքի INSEE կոդ՝ 2A357։


== Բնակչություն ==
Համայնքի բնակչությունը 2008 թվականին կազմում էր 29 մարդ։


== Տնտեսություն ==
2007 թվականի տվյալներով 21 աշխատունակ տարիքի մարդկանցից (15-64 տարեկան) 17-ը տնտեսապես ակտիվ էին, 4-ը անգործունակ (ակտիվության ցուցանիշը 81,0 %, 1999 թվականին եղել է՝ 50,0 %)։ 17 աշխատունակ բնակիչներից 13-ը աշխատում էին (6 տղամարդ և 7 կին), անաշխատանք էին 4-ը (1 տղամարդ և 3 կին)։ 4 անգործունակ մարդկանցից 1-ը աշակերտներ կամ ուսանողներ են, 2-ը թոշակառու, 1-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Զերուբիա» (ֆրանսերեն)։ Արխիվացված օրիգինալից 2012-05-16-ին։ Վերցված է 2011-09-10 
«Զերուբիա» (ֆրանսերեն)։ cassini.ehess.fr։ Արխիվացված օրիգինալից 2013-02-12-ին։ Վերցված է 2013-02-10
Պլաշի Բվիոն

Պլաշի Բվիոն (ֆր.՝ Plachy-Buyon), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 909 մարդ, բնակչության խտությունը` 89.73 մարդ/կմ²։ Բնակավայրը զբաղեցնում է 10.13 կմ² տարածք։


== Աշխարհագրություն ==
Գտնվում է Փարիզ քաղաքից 110 կմ հյուսիս, Ամյեն քաղաքից 11 կմ հարավ-արևմուտք։


== Բնակչություն ==


== Տնտեսություն ==
2010 թվականին ուներ 614 աշխատունակ (15-64 տարեկան)  բնակիչ, որոնցից ակտիվ էին 427-ը, իսկ ոչ ակտիվները` 187։ Ակտիվության ցուցանիշը կազմում է 69,5 %։ 427 աշխատունակ մարդկանցից աշխատել է 408 անձ (200 տղամարդ և 208 կին)։ Գործազուրկ են եղել 19 անձ (12 տղամարդ և 7 կին)։ 187 անաշխատունակներից 75-ը եղել են աշակերտներ կամ ուսանողներ, 83-ը` թոշակառուներ, իսկ 29-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բադիկը, որ չէր կարողանում խաղալ ֆուտբոլ

«Բադիկը, որ չէր կարողանում խաղալ ֆուտբոլ » (ռուս.՝ «Утёнок, который не умел играть в футбол»), խորհրդային կարճամետրաժ մուլտիպլիկացիոն ֆիլմ՝ ստեղծված 1972 թվականին ռեժիսոր Վիտոլդ Բորձիլովսկու կողմից «Սոյուզմուլտֆիլմ» կինոստուդիայում։


== Սյուժե ==
Համադասարանցիներն ամեն օր ծաղրում են բծավոր բադիկին ու ծիծաղում նրա վրա, որովհետև նա չի կարողանում ֆուտբոլ խաղալ։ Լճակի մոտ նրան հաճախ կոչում են վախկոտ և դրդում, որ նա ցատկի ջրի մեջ։ Բադիկը չի կարողանում լողալ կամ ֆուտբոլ խաղալ։ Փոխարենը նա լավ նվագում է շեփոր, բայց դա ոչ ոքի պետք չէ, բացի հենց իրենից։ Սակայն երբ բադիկները որոշում են կառուցել իրենց խաղահրապարակը, և ոչինչ չի ստացվում, բծավոր բադիկը նրանց համար շեփոր է նվագում, և երաժշտության ներքո բադիկները տրամադրվում են ու ավարտին հասցնում խաղահրապարակի կառուցումը։ Հաջորդ օրը բադիկները ֆուտբոլ են խաղում սագերի դեմ և պարտվում են, բայց դրությունը փրկում է բծավոր բադիկը, որը նրանց համար նվագում է շեփոր։ Բադիկները ոգևորվում են նրա նվագից ու հաղթում սագերին։ Չնայած նրան, որ հաղթում են ֆուտբոլիստ բադիկները, նրանք շնորհակալություն են հայտնում բծավոր բադիկին իրենց օգնելու համար։ Հաջորդ օրը երաժիշտ բադիկն իր քրոջ ու ճահճի գորտերի հետ սովորում է կատարել երաժշտական կոմպոզիցիա։


== Ստեղծողներ ==
Ստեղծողների ցանկը կազմված է ըստ մուլտֆիլմի տիտրերի։


== Դերերը հնչյունավորել են ==
Լիդիա Կատաևա
Թամարա Դմիտրիևա
Սերգեյ Մարտինսոն — Աքաղաղ
Գրիգորի Շպիգել — Խոճկոր
Ագար Վլասովա — երաժիշտ Բադիկ


== Շարունակություն ==
1978 թվականին թողարկվել է մուլտֆիլմի շարունակությունը «Ինչպես երաժիշտ բադիկը դարձավ ֆուտբոլիստ» (ռուս.՝ «Как утёнок-музыкант стал футболистом») վերնագրով։


== Ծանոթագրություններ ==


== Արտաքին հղումներ ==
«Բադիկը, որ չէր կարողանում խաղալ ֆուտբոլ » մուլտֆիլմը «Անիմատոր.ռու» կայքում
Бордзиловский Витольд Янович — animator.ru
Աստերոիդների ցանկ (49001-49100)

Աստերոիդների ցանկ (48901-49000)  • Աստերոիդների ցանկ  • Աստերոիդների ցանկ (49101-49200)
 Աստերոիդների ցանկ (48901-49000)  • Աստերոիդների ցանկ  • Աստերոիդների ցանկ (49101-49200)


== Աղբյուր ==
«Discovery Circumstances: Numbered Minor Planets (45001)-(50000)»։ www.minorplanetcenter.net
(4801) Օրե

(4801) Օրե (անգլ.՝ Ohre), աստերոիդ աստերոիդների հիմնական գոտում։ Հայտնաբերվել է 1989 թվականի հոկտեմբերի 22-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,643088 ա. մ., առավելագույնը մոտենում է 2,2171 ա. մ. հեռավորության վրա և հեռանում 3,069 ա. մ.։ Արեգակի շուրջ մեկ ամբողջական պտույտ է կատարում 1569,52 երկրային օրվա ընթացքում, իր ուղեծրով շարժվելով միջինում 0,22937 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,25° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4801) Օրե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հարություն Մովսիսյան

Հարություն Գրիգորի Մովսիսյան (օգոստոսի 29, 1951(1951-08-29), Երևան, Հայկական ԽՍՀ, ԽՍՀՄ), հայ դերասան։ ՀՀ վաստակավոր արտիստ (2003)։


== Կենսագրություն ==
1968 թվականին ավարտել է Երևանի թիվ 68 միջնակարգ դպրոցը։ 1969-1973 թվականներին սովորել է Երևանի գեղարվեստա-թատերական ինստիտուտի դրամատիկ դերասանի բաժնում (Վարդան Աճեմյանի արվեստանոց)։
1973 թվականին խաղացել է Խրեստակովի դերը Գոգոլի «Ռևիզորը» ներկայացման մեջ՝ որպես դիպլոմային աշխատանք և նույն թվականից աշխատում է Երևանի Սունդուկյանի անվան ազգային ակադեմիական թատրոնում` որպես դերասան։


== Ներկայացումներ ==
Խաղացել է ավելի քան 150 դեր ներկայացումներում, հեռուստաներկայացումներում, ֆիլմերում։ 

Վիգեն` Պ. Զեյթունցյանի «Անավարտ մենախոսություն»
Թոմ Սոյեր` Տվենի «Թոմ Սոյերի արկածները»
Ֆիգարո՝ Բոմարշեի «Ֆիգարոյի ամուսնությունը»
Ջեյմս Արամյան՝ Իշխանի «Մեռնիլը որքան դժվար է»,
Մասիսյանց՝ Սունդուկյանի «Քանդած օջախ»
Իսայի՝ Սունդուկյանի «Խաթաբալա»
Փանջունի՝ Օտյանի «Ընկեր Փանջունի»
Սահակ՝ Քալանթարյանի «Մեր բակի մարդիկ», Ծաղրածու
Ջորջ 6-րդ՝ Շեքսպիրի «Ամեն ինչ լավ է, թե լավ վերջանա», «Ջոն արքա»
Հարրի՝ Սարոյանի «Ձեր կյանքի ժամանակը»
Խոր՝ Զեյթունցյանի «Ոտքի, դատարանն է գալիս»
Սողոմոն Թեհլերյան` Դուրյանի «Նեմեսիս»
Գաբրիել Բագրատյան` Ֆ. Վերֆելի «Մուսա լեռան 40 օրը»


== Ֆիլմեր ==
1979 թվականից նկարահանվում է ֆիլմերում։ 

Հ. Մալյանի «Կտոր մը երկինք»
Ս. Իսրայելյանի «Գիքոր»
Ս. Փոշոտյանի «Պատահար»
«Ճերմակ անուրջներ»
Ռուբեն Քոչարի «Արահետ»
Ս. Փոշոտյանի «Բախում»
«Նախաճաշ 2-ի համար»


=== Հեռուստասերիալներ ===
1998 թվականին Հայաստանի ազգային հեռուստատեսությամբ նկարահանվել է առաջին հայկական հեռուստասերիալում՝ «Երևակայական խաղ կամ ֆորդ»։
2015 թվականին նկարահանվել է «Որոգայթ» հեռուստասերիալում՝ գլխավոր հերոսի՝ Հովոյի դերում։
2016 թվականին նկարահանվել է «Բախտաբեր» հեռուստասերիալում։
«Ժառանգներ»
«Հաջողակը»
«Լիալուսին»
«Ընտրյալներ»
«Վերվարածներն ընտանիքում»
«Եզրագծից այն կողմ»
«Երանի»
«Մոռացված կանգառը»
«Երևի»
«Անհասցե ծնվածները»
«Սարի աղջիկ»
«Կույր աշխարհ»


== Մրցանակներ, պարգևներ ==
2003 թվական ՀՀ վաստակավոր արտիստ
2011 թվական ԼՂՀ «Մայրություն» հ/կ-ի կողմից՝ «Մայրական երախտագիտություն» հուշամեդալ
2012 թվական Երկրապահի շքանշան,
2017 թվական ՀԹԳՄ ոսկե մեդալ


== Ծանոթագրություններ ==


== Արտաքին հղումներ ==
Հարություն Մովսիսյանի մասին Մայր թատրոնի կայքում Archived 2020-02-20 at the Wayback Machine.
Ավանգարդ մետալ

Ավանգարդ մետալը (անգլերեն՝ Avant-garde metal) մետալ երաժշտության ուղղություններից մեկն է, որը ներառում է պրոգրեսսիվ, սիմֆոնիկ, ֆոլկ, ինդուստրիալ, բլեք և այլ մետալ ենթաժանրերի էլեմենտներ։ Այն առանձնանում է ձայնային, գործիքային և կառուցվածքային էքսպերիմենտների բազմազանությամբ։
Ավանգարդ մետալը առաջացել է 1980-ականների վերջին, 1990-ականների սկզբին Շվեդիայում և Նորվեգիայում։ Ժանրին հատուկ երաժշտական գործիքներից են կիթառը, բաս կիթառը, ստեղնաշարային գործիքները, ջութակը, ֆլեյտան, հարվածային գործիքները և այլն։


== Խմբեր ==
6h33
Agalloch
Age of Silence
Akhpaezya
Angizia
Arcturus
Atrox
Beyond Dawn
Celtic Frost
Diablo Swing Orchestra
Disharmonic Orchestra
Dog Fashion Disco
Gorguts
Le Grand Guignol
Meshuggah
Maudlin of the Well
Mr. Bungle
Shining(Nor)
Thy Catafalque
Transcending Bizarre?
Ulver
Unexpect
Ved Buens Ende
Vintersorg
Vulture Industries
Waltari


== Ծանոթագրություններ ==
Արամ Տրդատյան

Արամ Համազասպի Տրդատյան (մարտի 27, 1919(1919-03-27), Կրասնոդար, Ռուսաստանի Հարավ, Russian state 1918-1920 - հունիսի 20, 1986(1986-06-20), Երևան, Հայկական ԽՍՀ, ԽՍՀՄ), հայ բժիշկ, մանկաբարձ-գինեկոլոգ։ Բժշկական գիտությունների դոկտոր (1969), պրոֆեսոր (1970):


== Կենսագրություն ==
Արամ Տրդատյանը ծնվել է 1919 թվականի մարտի 27-ին, Կրասնոդար քաղաքում։ 1943 թվականին ավարտել է Ալմա Աթայի բժշկական ինստիտուտը։ 1966-1970 թվականներին եղել է Ալթայի բժշկական ինստիտուտի  մանկաբարձության և գինեկոլոգիայի, 1970-1986 թվականներին՝ Երևանի բժիշկների կատարելագործման ինստիտուտի նույնանուն ամբիոնների վարիչ, միաժամանակ՝ Մանկաբարձության և գինեկոլոգիայի գիտահետազոտական ինստիտուտի փոխտնօրեն։ ՀԽՍՀ մանկաբարձ-գինեկոլոգների գիտական ընկերության նախագահ (1974-1986):
Աշխատանքները վերաբերում են վիրահատության գինեկոլոգիայի և մանկաբարձության, կանանց միզասեռական օրգանների վնասվածքների ու խուղակների կանխման և վիրաբուժական եղանակների մշակման հարցերին։ Հեղինակ է ուսումնական, մեթոդական ձեռնարկների։


== Ընտանիք ==
Երկվորյակ եղբայր՝ Սերգեյ Համազասպի Տրդատյան
Ավագ դուստր՝ Բոսովա Ելենա Արամի, ռեանիմատոլոգ, այնուհետև՝ հերոնտոլոգ։ 20 տարի շարունակ եղել է Ալթայի երկրամասի պատերազմի հաշմանդամների հիվանդանոցի տնօրենը։
Ավագ որդի՝ ՏրդատյանՍերգեյ Արամի,Մոսկվայի դաշնային հետազոտությունների «Սալուտ» գազատուրբինային կենտրոնի գիտական գծով փոխտնօրեն։
Կրտսեր զավակներն են Տատյանան և Դմիտրին։


== Ծանոթագրություններ ==


== Գրականություն ==
Айриян А. П. Армянские учёные-медики. - Ер., 1998 - 276 с. ISBN 99930-1-001-7.
Պիրվելի Օնտոփո

Պիրվելի Օնտոփո (վրաց.՝ პირველი ონტოფო), գյուղ Վրաստանում։ Գտնվում է Սամեգրելո-Զեմո Սվանեթ մարզի Աբաշայի շրջան‎‎‎ում։


== Դիրք ==
Գյուղը գտնվում է ծովի մակարդակից 38 մետր բարձրության վրա։ Շրջկենտրոն Աբաշայից հեռու է 8 կմ։


== Բնակչություն ==
Ըստ 2002 թվականի մարդահամարի տվյալների, գյուղի բնակչությունը կազմում է 314 մարդ։


== Ծանոթագրություններ ==
Կատա (գյուղ, Կոսե շրջան)

Անվան այլ կիրառումների համար տե՛ս՝ Կատու (այլ կիրառումներ)Կատա (էստ․՝ Kata), գյուղ Էստոնիայի Հարյումաա նահանգի Կոսե շրջանում։
2011 թվականի տվյալներով գյուղում բնակվում էր 71 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(2013) Տուկապել

(2013) Տուկապել (անգլ.՝ Tucapel), աստերոիդ աստերոիդների հիմնական գոտում։ Հայտնաբերվել է 1971 թվականի հոկտեմբերի 22-ին Չիլիի համալսարանի կողմից Սեռո Էլ Ռոբլեում։
Միջին հեռավորությունը Արեգակից կազմում է 2,290284 ա. մ., առավելագույնը մոտենում է 1,7759 ա. մ. հեռավորության վրա և հեռանում 2,8046 ա. մ.։ Արեգակի շուրջ մեկ ամբողջական պտույտ է կատարում 1266 երկրային օրվա ընթացքում, իր ուղեծրով շարժվելով միջինում 0,284361 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,51° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2013) Տուկապել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ուրթա (Զուգդիդի շրջան)

Ուրթա (վրաց.՝ ურთა), գյուղ Վրաստանի արևմտյան հատվածում՝ Սամեգրելո և Զեմո-Սվանեթի մխարեի Զուգդիդի շրջանում։


== Աշխարհագրություն ==
Աշխարհագրորեն Ուրթա գյուղը տեղակայված է Կովկասյան տարածաշրջանում՝ արևմտյան Վրաստանում։ Գտնվում է ծովի մակարդակից 70 մետր բարձրության վրա։
Օիրեմեը շրջկենտրոն Զուգդիդ քաղաքի հետ միացված է ավտոխճուղով։ Զուգդիդի և Սաճուրղուլիոյի հեռավորությունը կազմում է 13 կմ։


== Բնակչություն ==
Ըստ 2014 թվականի մարդահամարի տվյալների՝ Ուրթայի բնակչությունը կազմում է 752 մարդ։ Գյուղի բնակչության ճնշող մեծամասնությունը վրացիներն են։ Բացի զտարյուն վրացիներից՝ այստեղ ապրում են նաև վրացիների տարբեր էթնիկական խմբեր, հիմնականում՝ մեգրելներ։


== Տես նաև ==
Սամեգրելո և Զեմո-Սվանեթ
Զուգդիդի շրջան


== Ծանոթագրություններ ==
Լեոնարդ Բլումֆիլդ

Լեոնարդ Բլումֆիլդ (անգլ.՝ Leonard Bloomfield, ապրիլի 1, 1887(1887-04-01), Չիկագո, Իլինոյս, ԱՄՆ - ապրիլի 18, 1949(1949-04-18), Նյու Հեյվեն, Կոնեկտիկուտ, ԱՄՆ), ամերիկացի լեզվաբան, Չիկագոյի համալսարանի պրոֆեսոր, ռոմանագերմանական լեզվաբանության մասնագետ, նկարագրական (դեսկրիպտիվ) լեզվաբանության հիմնադիրներից մեկը, ամերիկյան լեզվաբանական ընկերության նախագահ (1935-ից)։
Զբաղվել է ամերիկյան հնդկացիական լեզուների ուսումնասիրությամբ։ Վաղ շրջանում կրել է երիտքերականների, ինչպես նաև Վիլհլեմ Վունդտի հոգեբանական դպրոցի որոշակի ազդեցությունը, իսկ հետագայում, 1920-ականներից սկսած, մերժել է նրա ավանդույթները, լեզվի օբյեկտիվ վերլուծության սկզբունքը համարել լեզվաբանական նկարագրության ձևականացումը։ Իր լեզվաբանական տեսական հայացքները Բլումֆիլդը ամփոփել է «Լեզու» (1933) աշխատության մեջ, որտեղ ամերիկյան բիհևիորիստական հոգեբանական տեսանկյունից լեզուն դիտել է իբրև մարդկային վարքի ձևերից մեկը, այն կտրելով գիտակցությունից՝ որակել որպես տարբերակված ու կոորդինացված ազդանշանների համակարգ, տվյալ իրավիճակով պայմանավորվող մեխանիկական գործունեություն։


== Հիմնական աշխատություններ ==
Introduction to the Study of Language. New York։ Holt and Co., 1914. — ISBN 90-272-1892-7.
Tagalog texts with grammatical analysis. Urbana, Illinois, 1917 — U. of Illinois studies in language and literature, 3.2-4. (համահեղինակ՝ Alfredo Viola Santiago).
Menomini Texts. New York, 1928. — American Ethnological Society Publications 12. — ISBN 0-404-58162-5.
Language. New York։ Holt and Co., 1933. — ISBN 0-226-06067-5, ISBN 90-272-1892-7.
ռուսերեն թարգմանություն՝ Л. Блумфилд. Язык. М., 1968.
Menomini morphophonemics // Travaux du Cercle Linguistique de Prague 1939, 8, 105—115.
Linguistic aspects of science. Chicago։ University of Chicago Press, 1939.
Outline guide for the practical study of foreign languages. Baltimore, 1942.
The Menomini language. New Haven։ Yale University Press, 1962.
Charles F. Hockett (ed.), A Leonard Bloomfield Anthology. Bloomington։ Indiana University Press, 1970. — ISBN 0-226-06071-3.


== Աշխատություններ նրա մասին ==
Hall, Robert A. Jr. Leonard Bloomfield: Essays on his life and work. Amsterdam։ Benjamins 1987. — ISBN 90-272-4530-4.
Hockett, Charles F. Leonard Bloomfield։ after fifty years // Historiographia linguistica 1999, 26/3, 295—311.
Fought, John G. Leonard Bloomfield’s linguistic legacy։ later uses of some technical features // Historiographia linguistica 1999, 26/3, 313—332.


== Աղբյուրներ ==
ՀՍՀ, հատոր 2, էջ 455։


== Ծանոթագրություններ ==
Ժաչու

Ժաչու (ֆր.՝ Jatxou),  կոմունա Ֆրանսիայում, որը գտնվում է Ակվիտանիա շրջանում, Ատլանտյան Պիրենեյ դեպարտամենտում։ Մտնում է Բաիգյուրա է Մոնդարեն կանտոնի կազմի մեջ։ Հանդիսանում է Բայոն շրջանը։
Համայնքի INSEE կոդ՝ 64282։


== Աշխարհագրություն ==

Կոմունան գտնվում է Փարիզից հարավ-արևմուտք 680 կմ  հեռավորության վրա, Բորդոյից հարավ-արևմուտք 175 կմ, իսկ Պոյից արևմուտք`90 կմ։


=== Կլիմա ===
Կլիման տաք օվկիանոսային է։ Ձմեռը մեղմ է, հունվարի միջին ջերմաստիճանը +5°С -ից մինչև+13°С է, −10 °C-ից ցածր հազվադեպ է լինում։ Տարեկան տեղումների քանակը թափվում է 15 օրերի ընթացքում՝ նոյեմբերից ապրիլ ամիսներին՝ ձյան տեսքով։ Առավելագույն ջերմաստիճանն ամռանը 20-30 °C  է, իսկ 35 °C-ից բարձր հազվադեպ է լինում։ Տեղումների տարեկան քանակը բարձր է և կազմում է 1100 մմ։ Կոմունայում գերակշռում են անհողմ եղանակները, ուժեղ քամիները հազվադեպ են։


== Բնակչություն ==
Համայնքի բնակչությունը 2010 թվականին կազմում էր 1099 մարդ։


== Տնտեսություն ==
2010 թվականի տվյալներով 738 աշխատունակ տարիքի մարդկանցից (15-64 տարեկան) 574-ը տնտեսապես ակտիվ էին, 164-ը անգործ (ակտիվության ցուցանիշը 77,8 %, 1999 թվականին եղել է՝ 75,5%)։ 574 աշխատունակ բնակիչներից 541-ը աշխատում էին (272 տղամարդ և 269 կին), անաշխատանք էին 33 -ը (12 տղամարդ և 21 կին)։ 164 անգործ մարդկանցից 67-ը աշակերտներ կամ ուսանողներ են, 63-ը թոշակառու, 34-ը չէին աշխատում այլ պատճառներով։


== Տեսարժան վայրեր ==
Սուրբ Սեբաստյան եկեղեցի (XIII դար)։ Պատմական հուշարձան է 2007 թվականից
Սուրբ Փրկչի մատուռ (XII դար)։ Պատմական հուշարձան է 1991 թվականից


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
«Жачу» (ֆրանսերեն)։ Ֆրանսիայի վիճակագրության և տնտեսական հետազոտությունների ազգային ինստիտուտ։ Վերցված է 2015-06-28 
«Жачу» (ֆրանսերեն)։ www.linternaute.com։ Վերցված է 2015-06-28 
«Жачу» (ֆրանսերեն)։ cassini.ehess.fr։ Վերցված է 2015-06-28
Ուիլիամ Մաք-Քինլի

Ուիլիամ Մաք-Քինլի կրտսեր (անգլ.՝ William McKinley Jr., հունվարի 29, 1843(1843-01-29)[…], Niles, Trumbull County, Օհայո, ԱՄՆ - սեպտեմբերի 14, 1901(1901-09-14)[…], Բուֆֆալո, Նյու Յորք, ԱՄՆ), քաղաքական գործիչ և Ամերիկայի Միացյալ Նահանգների 25-րդ նախագահը (1897-1901) Հանրապետական կուսակցությունից։ Մաք-Քինլին եղել է 20-րդ դարի առաջին ԱՄՆ նախագահը և Քաղաքացիական պատերազմին մասնակցած վերջին նախագահը։


== Կարիերայի սկիզբ ==
Ստացել է մայորի կոչում Հյուսիսի և Հարավի պատերազմի ժամանակ, հետո զբաղվել է իրավաբանությամբ Կանտոն քաղաքում (Օհայո նահանգ)։ 1877 թվականին ընտրվել է կոնգրեսում, որտեղ եղել է Հանրապետական կուսակցության անդամ և ծայրահեղ պրոտեկցիոնիզմ դրսևորել։ 1890 թվականին առաջարկել է այսպես կոչված «բիլ Մաք-Քենլին», որը կազմված էր երկու առանձին, բայց միևնույն նպատակը հետապնդող օրենքի նախագծերից. McKinley Administrative Bill-ը, որը ուժի մեջ մտավ 1890 թվականի օգոստոսի 1-ին և McKinley Tariff-ը (Tariff Act of 1890), որը ուժի մեջ մտավ նույն տարվա հոկտեմբերի 6-ին։ Այն մեծ տհաճություն առաջացրեց Դեմոկրատական կուսակցության շրջանում. նրա հայտնի լինելը օգնեց դեմոկրատներին փայլուն հաղթանակ ունենալ ներկայացուցիչների պալատում 1890 թվականի նոյեմբերին, իսկ երկու տարուց` իր համախոհ Գրովեր Կլիվլենդին նախագահ դարձնել. 1894 թվականին նրանք հասան մաքսատուրքերի իջեցմանը։


== Նախագահություն ==
1896 թվականի վերջում ընտրվել է նախագահ. 1900 թվականի վերջում վերընտրվեց 4 տարով։ Մաք-Քինլիի նախագահության տարիները իմպերալիզմի և պրոտեկցոինիզմի ծաղկման շրջանն էր։ 1898 թվականին Միացյալ Նահանգները պատերազմում էր Իսպանիայի հետ, ինչը վերջացավ Կուբայի օկուպացիայով, այնուհետև` Ֆիլիպինն օկուպացվեց Պուերտո Ռիկոյից։ Բռնակցվեց նաև Հավային ։ 1901 թվականին Թոմաս Էդիսոնը նկարահանեց «Կադրեր նախագահ Մաք-Քինլիի երդմնակալությունից» կարճամետրաժ ֆիլմը։


== Հիշատակ ==

Նոր ընտրված նախագահի պատվին 1896 թվականին անվանվեց Դենալի սարը Ալյասկայում` Հյուսիսային Ամերիկայի ամենաբարձր կետը։ 2015 թվականին Մաք-Քինլիի սարին վերադարձվեց հնդկական Դենալի անվանումը։ Սպանությունից հետո առաջարկություն եղավ Մաք-Քինլիի պատվին վերանվանել Ֆիլիպինները, որը ամերիկական գաղութ էր դարձել իր նախագահության տարիներին։ Մաք-Քինլիի դիմանկարը եղել է 500 դոլարանոցի վրա, սակայն դուրս է եկել օգտագործումից։


== Ծանոթագրություններ ==
Ֆելտեն (կանտոն)

Անվան այլ կիրառումների համար տե՛ս՝ Ֆելտեն (այլ կիրառումներ)Ֆելտեն (ֆր.՝ Felletin), Ֆրանսիայի կանտոն է, գտնվում է Լիմուզան շրջանում։ Կրյոզ դեպարտամենտի կանտոնն է։ Մտնում է Օբյուսոն օկրուգի մեջ։ Համաձայն 2006 թվականի մարդահամարի կանտոնի բնակչությունը 4315 մարդ էր։Կանտոնի համարը 2316 է։ Ֆելտեն կանտոնում կա 9 կոմունա, որոնցից ամենամեծը Ֆելտեն կոմունան է։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Համստերանմաններ

Համստերանմաններ (լատ.՝ Cricetidae), կրծողների կարգի ընտանիք։ Հայտնի է ժամանակակից 5 խոշոր ենթաընտանիքների 127 ցեղի 625 տեսակ։
ՀՀ-ում տարածված են 2 ենթաընտանիքի (համստերներ և դաշտամկներ) 7 ցեղ 13 տեսակ։ Մարմնի երկարությունը 5-35 սմ է։ Հիմնականում բուսակեր է։ Զանգվածային բազմացման ժամանակ կարող են մեծ վնաս հասցնել գյուղատնտեսությանը։


== Դասակարգում ==
Ենթաընտանիք Դաշտամկներ (Arvicolinae)
Ենթաընտանիք Համստերներ (Cricetinae)
Ենթաընտանիք Նեոտոմային համստերներ (Neotominae)
Ենթաընտանիք Փափկահամստերներ (Sigmodontinae)
Ենթաընտանիք Մագլցող համստերներ (Tylomyinae)
Հիասքանչ դարաշրջան

Հիասքանչ դարաշրջան (ֆր.՝ Belle Époque), եվրոպական պատմության (առաջին հերթին` ֆրանսիական ու բելգիական)` 19-րդ դարավերջից մինչև 1914 թվականն ընկած ժամանակաշրջանի պայմանական անվանումը։ Ֆրանսիայի դեպքում այն համընկնում է Երրորդ հանրապետության առաջին տասնամյակներին, իսկ Մեծ Բրիտանիայի դեպքում` Վիկտորյական դարաշրջանի վերջին և Էդուարդ VII արքայի կառավարման առաջին տարիներին։


== Պատմական բնութագիր ==

«Հիասքանչ դարաշրջան» անվանումը ծնվել ու արմատավորվել է Առաջին համաշխարհային պատերազմի ավարտից հետո` հակադրվելով նրա վնասաբեր հետևանքներին։ Այդ պատճառով բառակապակցությունը բնութագրում է տեխնիկական արագ աճը, տնտեսական հաջողությունները, քաղաքական հարաբերություններում խաղաղությունը, Ֆրանսիայի, Մեծ Բրիտանիայի, Ավստրո-Հունգարիայի, Ռուսաստանի, Իտալիայի, Բելգիայի մշակութային վերածնունդը ֆրանս-պրուսական պատերազմից հետո` 1870-1880-ական թվականներին` անվերադարձ անցած քառորդ դարի հանդեպ նոստալգիկ վերաբերմունք առաջացնելով։
Սա մեքենաշինության, օդապարիկների, բուլվարների, սրճարանների ու կաբարեների ոսկե դարն է, կինոյի ծննդյան ու մետրոյի զարգացման (մետրոն ի հայտ է եկել 1863 թվականին), բնական գիտությունների ձեռքբերումների, նորագույն տեխնոլոգիաների ու բժշկության զարգացման ժամանակաշրջանը, սոցիոլոգիական, ժողովրդագրական, հնագիտական բացահայտումների, արվեստում ու գրականության մեջ մոդեռնի ու մոդեռնիզմի հաստատման, «կանանց հարցի» ու նրանց ընտրական իրավունքների շուրջ վիճաբանությունների շրջանը։


== Հիասքանչ դարաշրջանը գիտության մեջ ==
Մարդու` շրջակա բնության նկատմամբ ունեցած պատկերացումների հետագա զարգացման համար մեծ նշանակություն են ունեցել այդ ժամանակաշրջանում ֆիզիկայի բնագավառում արված բացահայտումները։ Այնշտայնի` հարաբերականության տեսությանը նվիրված աշխատանքները մեկընդմիշտ փոխել են մարդու պատկերացումները տարածության ու ժամանակի մասին, առաջին հերթին` աստղագիտական մասշտաբի երևույթների վերաբերյալ։ Բացահայտումներ կատարվեցին միկրոսկոպիկ մակարդակում. դրվեց ատոմի` բաղադրյալ կազմության խնդիրը, բացահայտվեցին ռադիոակտիվությունն ու ռենտգենային ճառագայթումը։ Դա հանգեցրեց ատոմի ռեզերֆորդյան մոդելի ստեղծմանը, ինչի հիման վրա հետագայում ստեղծվեց Բորի մոդելը։ Ֆոտոէֆեկտի ու ջերմային ճառագայթման բացատրությունը քվանտային մասնիկներով սկզբնավորեցին էապես տարբերվող նոր` քվանտային ֆիզիկայի զարգացումը։ Ֆիզիկական երևույթների մասին պատկերացումների ընդլայնումը նախկին դրույթներից հրաժարման պահանջարկ առաջացրեց։ Այս երևույթը հայտնի է որպես գիտական երրորդ հեղափոխություն։


== «Հիասքանչ դարաշրջանի» գեղեցկուհիներ ==
Կլեո դե Մերոդ
Լինա Կավալիերի
Կարոլինա Օտերո


== Գրականություն ==
Haas W. Die Belle Epoque. München: Verlag Hueber, 1977
Rearick C. Pleasures of the Belle Epoque: Entertainment and Festivity in Turn-of-the-Century France. New Haven: Yale UP, 1986
Weber E. France: Fin de Siècle. Cambridge: Belknap Press, 1986
Winock M. La belle époque. La France de 1900 à 1914. Paris: Perrin, 2002.


== Արտաքին հղումներ ==
Հիասքանչ դարաշրջան
Հիասքանչ դարաշրջանի նորաձևությունը
Լապտևների ծով

Լապտևների ծով (ռուս.՝ море Лаптевых), Հյուսիսային սառուցյալ օվկիանոսի ծայրամասային ծով Ռուսաստանի ափերի մոտ՝ Թայմիր թերակղզու և Հյուսիսային երկիր կղզիների (արևմուտքում) և Նորսիբիրական կղզիների (արևելքում) միջև։ Արևմուտքում Վիլկիցկու նեղուցով և Հյուսիսային երկիր կղզիների միջև եղած նեղուցներով հաղորդակցվում է Կարայի ծովի, արևելքում՝ Դմիրտրի Լապևի, Էստերիկան և Սաննիկովի նեղուցներով՝ Արևելասիբիրական ծովի հետ։


== Աշխարհագրություն ==
Մակերեսը 662 հազար կմ2 է, առավելագույն խորությունը՝ 3385 մ։ Խոշոր ծոցերն՝ Խատանգայի, Օնելյոկի, Բուոր Խայի։
Լապտևների ծովն են թափվում Խատանգա, Լենա, Յանա, Օլենյոկ, Անաբար գետերը։ Գլխավոր նավահանգիստն է Տիքսին։


== Անվանում ==
Անվանված է ի պատիվ Հյուսիսային ծովի մեծ արշավախմբի մասնակից ռուս ծովագնացների, հորեղբոր որդիներ Դմիտրի Յակովլևիչ և Խարիտոն Պրոկոֆևիչ Լապտևների։ Գրականության մեջ հայտնի է նաև Սիբիրական և Նոգենշելդի ծով անուններով։


== Ծանոթագրություններ ==